સારાંશ માટે દસ્તાવેજ: આજ સુધીમાં આ આંતરિક અશાંતિમાં 380,000 લોકો માર્યા ગયા છે

આજ સુધીમાં આ આંતરિક અશાંતિમાં 380,000 લોકો માર્યા ગયા છે, અનેક નગરો બરબાદ થઈ ગયાં અને બીજા દેશો પણ તેમાં કૂદી પડ્યા છે.

સીરિયાનું યુદ્ધ કેવી રીતે શરૂ થયું?

દેરા શહેરમાં માર્ચ 2011માં લોકશાહીની માગણી સાથે દેખાવો શરૂ થઈ ગયા હતા

સીરિયામાં અશાંતિ શરૂ થઈ તે પહેલાંથી જ સીરિયાના લોકોમાં બેકારી, ભ્રષ્ટાચાર, રાજકીય સ્વાતંત્ર્યના અભાવના કારણે અસંતોષ હતો. 

પ્રમુખ બશર અલ-અસદ 2000ની સાલમાં તેમના પિતા હાફેઝના અવસાન પછી સત્તા પર આવ્યા હતા અને અસંતોષ વધી રહ્યો હતો.

દેરા શહેરમાં માર્ચ 2011માં લોકશાહીની માગણી સાથે દેખાવો શરૂ થઈ ગયા હતા. પડોશના દેશોમાં પણ તાનાશાહો સામે વિરોધ થવા લાગ્યો હતો, તેમાંથી પ્રેરણા લઈને પ્રદર્શનો શરૂ થયાં હતાં.

સીરિયાની સરકારે અસંતોષને દબાવી દેવા માટે બળપ્રયોગ કર્યો, પણ તેનાથી ઊલટાનું દેશભરમાં અસદના રાજીનામાની માગણી સાથે દેખાવો થવા લાગ્યા.

સીરિયા યુદ્ધ : બશર અલ અસદ, રશિયા, અમેરિકા અને ઇસ્લામિક સંગઠનો વચ્ચેની લડાઈની કહાણી

અસંતોષ વધવા લાગ્યો અને સરકારનું દમન પણ. વિરોધ પક્ષના ટેકેદારોએ શસ્ત્રો ઉપાડ્યાં - પહેલાં પોતાના રક્ષણ માટે અને પછી પોતાના વિસ્તારમાંથી સૈનિકોને ખદેડી દેવા માટે.

અસદે આ દેખાવોને વિદેશી સમર્થક ત્રાસવાદ ગણાવીને કચડી નાખવાનો આદેશ આપ્યો.

હિંસા ઝડપથી વધવા લાગી અને દેશમાં ગૃહયુદ્ધ જેવી સ્થિતિ થઈ ગઈ. 

સેંકડો બળવાખોર જૂથો તૈયાર થયાં અને થોડા જ વખતમાં લડાઈ હવે માત્ર પ્રમુખ અસદ અને તેના વિરોધીઓ વચ્ચેની ન રહી. વિદેશી સત્તાઓની દખલ વધી, અમુક જૂથોની તરફેણ થવા લાગી અને શસ્ત્રો, લડાયકો અને નાણાકીય સહાય મળવા લાગી. 

સ્થિતિ વકરી તેના કારણે જેહાદી તત્ત્વોએ પોતાની ટોળકી જમાવવાનું શરૂ કર્યું. ઇસ્લામિક સ્ટેટ અને અલ-કાયદા જેવાં જૂથો કૂદી પડ્યાં. તેના કારણે આંતરરાષ્ટ્રીય સમુદાયને ચિંતા પેઠી, કેમ કે આ લોકો સત્તા જમાવે તો મોટો ખતરો ઊભો થાય તેમ હતો.

સીરિયાના કૂર્દ લોકો સ્વાયત્તતા ઇચ્છતા હતા. તે લોકો હજી સુધી અસદની સેના સામે પડ્યા નહોતા, પણ હવે તેમની તાકાત પણ વધવા લાગી હતી.

કેટલા લોકો માર્યા ગયા છે?

(SOHR)એ રાખેલી નોંધ પ્રમાણે ડિસેમ્બર 2020 સુધીમાં 387,118 માર્યા છે, જેમાં 116,911 નાગરિકો હતા

સીરિયામાં સંપર્કો ધરાવતી, યુકેસ્થિત સંસ્થા સીરિયન ઑબ્ઝર્વેટરી ફૉર હ્યુમન રાઇટ્સ (SOHR)એ રાખેલી નોંધ પ્રમાણે ડિસેમ્બર 2020 સુધીમાં 387,118 મર્યા છે, જેમાં...\nદસ્તાવેજની સમાન ભાષામાં સારાંશ:
સીરિયાના પ્રમુખના વિરોધમાં 10 વર્ષ પહેલાં શાંતિમય પ્રદર્શનો શરૂ થયાં અને તેમાંથી ફાટી નીકળ્યું ગૃહયુદ્ધ.